Яно і сапраўды так: ніколі не стане сапраўдным патрыётам той, хто не імкнецца пазнаваць сваю малую радзіму. Усведамляючы гэта, супрацоўнікі Тышкавіцкай сельскай бібліятэкі падчас правядзення самых разнастайных па форме мерапрыемстваў – літаратурна-музычных кампазіцый, вечароў-сустрэч, гадзін паэзіі, тэматычных і конкурсных праграм, вусных часопісаў, урокаў духоўнасці і інш. – імкнуцца да таго, каб абудзіць цікавасць чытачоў да лёсу землякоў, любоў да роднага краю, яго гісторыі і сучаснасці.